In nomine Patris et Filii et Spiritus sancti, Amen. Anno Domini M°CC°XLVIII°, XV Kal. junii, ego Guinebaudus, clericus Cabilonensis, compos mentis, testamentum meum facio in hunc modum et constituo. In primis eligo sepulturam meam in cimeterio Sancti Petri Cabilonensis, et lego conventui Sancti Petri pro pitantia XV solidos, operi ejusdem ecclesię V solidos; lego etiam ecclesię Sancti Vincentii Cabilonensis decimam quam adquisivi apud Sanctum Joannem de Vallibus pro anniversario meo in eadem ecclesia de XXX solidis annuatim faciendo, quam decimam tenebat Petrus de Merle, ne pos meus, quamdiu vixerit solummodo, dum tamen solverit XXX solidos supradictos; processioni Sancti Vincentii in die obitus mei L solidos; operi ejusdem ecclesie X solidos; capellano meo V solidos; vicario suo III solidos; clerico meo XII denarios; omnibus presbiteris in civitate Cabilonensi qui sunt de choro et suburbanis, cuilibet XXX denarios; omnibus diaconis de choro subtus formam cuilibet II solidos; clericulis de choro cuilibet VI denarios; operi Sancti Marcelli V solidos; operi Sancte Marie Cabilonensis V solidos; ponti Sanctę Marię V solidos; operi Sancti Andree II solidos; ponti de Graone III solidos; domino episcopo Cabilonensi XX solidos domino decano Cabilonensi XX solidos et duo manutergia nova; Domui Dei Cabilonensi II solidos; leprosis Cabilonensibus II solidos; Recluse XII denarios; monialibus de Lencherre III solidos; monialibus de Molaise III solidos; operi Sancti Cosme II solidos; operi Sancti Johannis de Macello II solidos. Item, leprosis unum pulvinar (sic). Item, lego Petro de Merle, nepoti meo, vineam meam de Givre, tali conditione apposita quod persolvat de eadem vinea annuatim matri suę unum modium vini puri ad mensuram Givriaci. Item, lego capellanię Sancti Vincenti III denarios censuales qui debentur vel de domo quę fuit quondam prepositi de Monte acuto, sita juxta domum lapideam Justet judei in magno vico pro absolutione mea facienda. Lego etiam Domui Dei de Merlou XX solidos; domino Galtero de Hospitali pellicium meum de vulpibus, domino Bertrando Cosmel superlicium meum melius, filio Petri de Ville X solidos; Guillelmo de Bosculo X solidos. Volo autem quod in die obitus mei dentur XX solidi pauperibus in pane. Item, lego Petro de Merle partem meam domus et plastri siti apud Sanctam Mariam. Executores hujus mei testamenti constituo dominum Constantinum incuratum de Celle, Guillermum de Bosculo et Petrum de Ville. Quod testamentum volo quod valeat jure ultime voluntatis, ad majorem siquidem hujus testamenti firmitatem rogavi D. G., decanum Cabilonensem, ut presentibus sigillum suum apponat, in testimonium veritatis.